Ջեկ Վալենտի

Ջեկ Ջոզեֆ Վալենտի (անգլ.՝ Jack Joseph Valenti; սեպտեմբերի 5, 1921(1921-09-05), Հյուստոն - ապրիլի 26, 2007(2007-04-26)[…], Վաշինգտոն, Կոլումբիայի շրջան, ԱՄՆ ), ամերիկացի կինոարտադրության ասոցացիայի նախկին նախագահ (1966—2004 թվականներ)։
MPAA-ում իր 38 տարվա պաշտոնավարման ընթացքում նա ստեղծել է MPAA ֆիլմերի վարկանիշային համակարգը։ Վալենտին համարվում էր աշխարհի ամենաազդեցիկ հեղինակային լոբբիստներից մեկը։


== Կենսագրություն ==
Վալենտին ծնվել է  ԱՄՆ-ի Տեխաս նահանգի Հյուստոնում 1921 թվականի սեպտեմբերի 5-ին։ Իտալացի էմիգրանտների որդի է։ Երկրորդ համաշխարհային պատերազմի ժամանակ ծառայել է ԱՄՆ-ի օդային ռազմական ուժերում և եղել է լեյտենանտ։ Ստացել է 4 պարգև՝ այդ թվում պատվավոր խաչ և մեդալ։
1946 թվականին Վալենտին ավարտել է Հյուստոնի համալսարանը։ Ստացել է բակալավրի աստիճան։ Համալսարանում սովորելու ժամանակ եղել է համալսարանական The Daily Cougar թերթի աշխատակից և ուսանողական ինքնակառավարման համալսարանական ընկերության նախագահ, ավելի ուշ եղել է համալսարանի հոգաբարձուների խորհրդի կազմում։
1948 թվականին ստանալով մագիստրոսի աստիճան՝ Վալենտին աշխատանքի է անցել Техас АЗС գովազդային ընկերությունում՝ օգնելով նրանց մեծացնել վաճառքը։
1952 թվականին նա և իր գործընկեր Ուելդոն Ուիկլին հիմնեցին «Ուիկլի և Վալենտի» գովազդային գործակալությունը։ Նրանց առաջին հաճախորդը եղել է «Կոնկո» նաֆթային ընկերությունը։ 1956 թվականին Վալենտին ծանոթանում է սենատոր Լինդոն Բ. Ջոնսոնի հետ։ «Ուիկլի և Վալենտի» գովազդային գործակալությունը սկսեց զբաղվել քաղաքականությամբ։ 1960 թվականին նրա ընկերությունը մասնակցել է Ջոն Ֆ. Քենեդի նախագահական արշավին։


== Քաղաքական կարիերա ==
Վալենտին, որպես լրատվամիջոցների հետ կապող օղակ, հանդես է եկել 1963 թվականի նոյեմբերի 22-ին փոխնախագահ Ջոն Ֆ. Քենեդիի և նախագահ Լինդոն Բ. Ջոնսոնի՝ Տեխասկատարած այցի ժամանակ։ Վալենտին նախագահի սպանության ժամանակ եղել է նախագահական ավտոշարասյան կազմում։ Նախագահ Քենեդիի սպանությունից հետո Վալենտինը ներկա է գտնվել ինքնաթիռում Լինդոն Ջոնսոնի երդման արարողությանը և նոր նախագահի հետ մեկնել Վաշինգտոն։ Այնուհետև նա դարձել է Ջոնսոնի առաջին «հատուկ օգնականը»։ 1964 թվականին Ջոնսոնը Վալենտիին հանձնարարել է հարաբերություններ կառուցել Կոնգրեսի հանրապետական ղեկավարության հետ՝ հատկապես Ջերալդ Ֆորդի և Չարլզ Հալեկի հետ։


== Կարիերան MPAA-ում ==
1966 թվականին Վալենտին, Universal ստուդիայի պնդմամբ, դարձել է Ամերիկայի կինոսոցիացիայի նախագահը։


=== Վալենտին և նոր տեխնոլոգիաները ===
1970-ական թվականների վերջին և 1980-ական թվականների սկզբին Վալենտին հայտնի է դարձել տեսամագնիտոֆոնում իր ելույթներով։ Նա ասել է. «Ես ձեզ ասում եմ, որ  տեսամագնիտոֆոնը ամերիկյան կինոպրոդյուսեր է ... դա Բոստոնական խեղդող է - դա տանը միայնակ կին է»։


=== Թվային Հազարամյակի հեղինակային իրավունքը ===
1998 թվականին Վալենտին լոբբինգ էր անում թվային Հազարամյակի հեղինակային իրավունքի մասին վիճահարույց օրենքը՝ պնդելով, որ համացանցի միջոցով հեղինակային իրավունքի խախտումը լրջորեն կվնասի կինոարդյունաբերությանը։


== Թոշակի անցնելը ==
2004 թվականի օգոստոսին Վալենտին 82 տարեկան հասակում թոշակի է անցնում։ Նրան փոխարինում է ԱՄՆ-ի նախկին կոնգրեսմեն և գյուղատնտեսության նախարար Դեն Գլիկմանը։ Վարկանիշների բաշխման համար պատասխանատու դարձավ Ջոան Գրեյզվը։

Վալենտին մահացել է 2007 թվականի ապրիլի 26-ին Վաշինգթոնում՝ իր տանը, կաթվածից։ Թաղված է Արլինգթոնի ազգային գերեզմանատանը:


== Անձնական կյանք ==
Վալենտին երկար ժամանակ ամուրի է եղել։ 1962 թվականին 41 տարեկան հասակում ամուսնացել է Մերի Մարգարետ Վալենտիի հետ։ Ջեկը և Մերին ունեցել են 3 երեխա։


== Մրցանակներ և կոչում ==
Վալենտին Երկրորդ համաշխարհային պատերազմում ռազմական ուժերում ծառայելու համար ստացել է պատվավոր խաչ և մեդալ։ 1969 թվականին Ջեկ Վալենտին ստացել է բարձրագույն քաղաքացիական մրցանակ՝ բրոնզե մեդալյոն։ 1985 թվականին Ջեկ Վալենտին ստացել է ֆրանսիական Պատվավոր Լեգեոնի շքանշանը։
2002 թվականին դարձել է Հյուստոնի համալսարանի դոկտոր։


== Հիշողություն ==
Կինոարտադրողների ամերիկյան ասոցացիան սահմանել է Ջեկ Վալենտիի անվան մրցանակ։ Ամերիկյան կինոարտադրության ասոցացիայում իր երկար աշխատանքի համար նա արժանացել է աստղի Հոլիվուդի Փառքի ծառուղում։


== Աշխատություններ ==
Տասը հերոս և երկու հերոսուհի (1957 թվական)
Փառքի դառը համը (1971  թվական)
Նախագահի իրավունքները (1976  թվական; ISBN 0-671-80834-6)
Պահպանել և պաշպանել (1992  թվական; ISBN 0-385-41735-7)
Խոսել վստահությամբ (2002  թվական; ISBN 0-7868-8750-8)
Այս անգամ այս վայրում(2007  թվական; ISBN 0-307-34664-1)


== Ժառանգություն ==
Վալենտիի մեմուարները — «Իմ կյանքը կռվում, Սպիտակ տանը և Հոլիվուդում» հրապարակվել են 2007 թվականի մայիսի 15-ին նրա մահից մի քանի շաբաթ հետո։


== Ծանոթագրություններ ==


== Արտաքին հղումներ ==